Source: http://docplayer.hu/77801-Kerdesek-es-valaszok-az-uj-polgari-torvenykonyv-elso-es-masodik-konyvenek-rendelkezeseivel-kapcsolatban-2010-januar-21.html
Timestamp: 2018-12-13 14:17:23+00:00

Document:
Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.) - PDF
Download "Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.)"
1 Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.) Előzetes megjegyzések: 1. A Kérdések és válaszok közzétételének célja, hogy közérthető, világos megfogalmazásban adjon tájékoztatást az új Polgári Törvénykönyv (továbbiakban: új Ptk.) Első és Második Könyvének (Bevezető rendelkezések, Személyek joga) jogintézményeiről, egyes rendelkezéseiről. Mivel a kódexnek ezek a részei május elsején lépnek várhatóan hatályba, a tájékoztató közzététele az Első és Második Könyv esetében sürgetőbb, mint a január elsején hatályosuló részeknél. Az összeállítás mindenekelőtt azon érdeklődők számára készült, akik bár nem szakértői a magánjogi tárgyú jogszabályoknak, de szeretnének áttekintést kapni az új Ptk. Első és Második Könyvének legfontosabb tartalmi kérdéseiről. 2. A Kérdések és válaszok elsősorban az ún. régi Ptk-hoz (1959. évi IV. törvény) képest bevezetésre kerülő újdonságokra, az egyes szabályváltozások didaktikus bemutatására törekszik, nem vállalkozik arra, hogy valamennyi rendelkezésre kiterjedő tájékoztatást adjon. Kitér továbbá olyan szabályokra is, ahol noha érdemi változás nem történt, az új Ptk. előkészítése során az adott rendelkezés sorsa vitatott volt, és az olvasó nem biztos, hogy tudomást szerzett e vita törvényben megtestesülő eredményéről. 3. A Kérdések és válaszok miközben az új Ptk-t állítja vizsgálódása homlokterébe nem hagyhatja figyelmen kívül azokat az új törvényeket, törvényjavaslatokat sem, amelyek a kódex hatályosulása érdekében a közelmúltban kerültek kidolgozásra. 4. A Kérdések és válaszok most közzétett szövege két okból sem tekinthető végleges, lezárt összeállításnak. Egyrészt a tárgyalt részek a jogalkalmazás alapján a jövőben újabb kérdésekkel és válaszokkal bővülhetnek, másrészt az elkövetkező hónapokban kiegészül majd az új Ptk. további 5 Könyvére vonatkozó kérdésekkel és válaszokkal. 5. A Kérdések és válaszok a szöveg formai és tartalmi megváltoztatása nélkül bárki által ingyenesen letölthető, terjeszthető. 6. Köszönettel vesszük a Kérdések és válaszok kapcsán érkező észrevételeket, javaslatokat, kritikai megjegyzéseket.
2 2 Rövidítések 1. Új Ptk A Polgári Törvénykönyvről szóló évi CXX. törvény 2. Ptké javaslat A Polgári Törvénykönyvről szóló évi CXX. törvény hatályba lépéséről és végrehajtásáról szóló T/11074./40. számú egységes javaslat 3. Törvényjavaslat az alapítványi nyilvántartásról Az alapítványok elektronikus nyilvántartásáról, valamint a nyilvántartásból történő adatszolgáltatásról szóló T/11077/11. számú egységes javaslat 4. Törvényjavaslat a gondnokolti nyilvántartásról A gondnokoltak és gondnokaik, a támogatott személyek és támogatóik, valamint az előzetes jognyilatkozatok nyilvántartásáról szóló T/11076/7. számú egységes javaslat 5. Törvényjavaslat az új Ptk. Személyek Könyvével összefüggő nemperes eljárásokról A nagykorú személy döntéshozatalának és jognyilatkozata megtételének segítéséhez kapcsolódó polgári nemperes eljárásokról szóló T/11075/9. számú egységes javaslat 6. Régi Ptk - A Polgári Törvénykönyvről szóló évi IV. törvény 7. Polgári perrendtartás A Polgári perrendtartásról szóló évi III. törvény 8. Családjogi kódex A házasságról, a családról és a gyámságról szóló évi IV. törvény 9. Munka Törvénykönyve A Munka Törvénykönyvéről szóló évi XXII. törvény 10. Egészségügyi törvény Az egészségügyről szóló évi CLIV. törvény
3 3 Kérdések és válaszok I. Általános kérdések (Bevezető rendelkezések) 1. Változott-e az új Ptk. személyi, tárgyi hatálya és felépítése a régi Ptk-hoz képest? Az új Ptk. hatálya mindenekelőtt abban tér el a korábbi kódexétől, hogy kiterjed a családjogi tárgyú szabályokra is. A régi Ptk. a családjogi jogviszonyokról nem rendelkezett, az a Családjogi kódex szabályozási kompetenciájába tartozott. Emellett az új Ptk-ba beépült számos, korábban külön törvényben elhelyezett szabály, jogintézmény. Így pl. a termékfelelősségre irányadó szabályokat korábban az évi X. törvény tartalmazta, az új Ptk. azonban a termékfelelősségi előírásokat az Ötödik Könyv Hatodik Részében (5:529.-5:537. ) helyezte el. Az új Ptk. felépítése is eltér a régi Ptk. szerkezetétől, amennyiben a kódex 7 ún. Könyvre tagolódik: Első Könyv Bevezető Rendelkezések Második Könyv Személyek Harmadik Könyv Családjog Negyedik Könyv Dologi Jog Ötödik Könyv Kötelmi Jog Hatodik Könyv Öröklési Jog Hetedik Könyv Záró Rendelkezések Az új Ptk. szerkezetét jellemzi továbbá, hogy eltérően a régi Ptk-tól a kódex a paragrafusokat címekkel látta el, így könnyebb az olvasó, a jogalkalmazó munkája a számára fontos jogszabályhely keresése, tartalmának értelmezése során. 2. Meghatározható-e az új Ptk. kapcsán a törvényhozó társadalompolitikai, gazdaságpolitikai célja, elvárása? A törvényhozó az új Ptk. kapcsán két, meghatározó jelentőségű cél teljesítését tűzte maga elé. Erősíteni kívánta az emberek, a vállalkozások döntési, tulajdonosi szabadságát és ezért eltörölte az ezt akadályozó indokolatlan, aránytalan
4 4 korlátozásokat. A legfontosabb változás e téren, a nagykorú személyek kizáró gondnokság alá helyezése jogi lehetőségének megszüntetése és a korlátozottan cselekvőképes emberek vonatkozásában a gondnokság alá helyezés törvényi (kevésbé korlátozó) alternatíváinak bevezetése a hazai jogrendszerbe. Az új Ptk. másik fontos törekvése, hogy a magánjogi jogviszonyokban javítson a különböző okokból kiszolgáltatott helyzetben lévő személyek pozícióján, a jog eszközeivel csökkentse az esélyegyenlőtlenséget. Az ezzel összefüggő rendelkezések közül kiemelendő: - a személyhez fűződő jogok megsértése esetén alkalmazható lehetőségek bővítése, így a sérelemdíj intézményének bevezetése (lásd a 2:91. -t), - az élettársak tartásra, lakhatásra vonatkozó jogainak szabályozása (lásd a 3: okat), - a fogyasztói szerződések alkalmazásának kiterjesztése a legalább középvállalkozással szerződő alapítványra, egyesületre, társasházra, mikrovállalkozásra (lásd az 5: okat), - az elévülésre irányuló rendelkezések részbeni megváltoztatása, így pl. az érvénytelen szerződés megtámadására vonatkozó határidő egy évről két évre bővítése (lásd az 5:70. -t). 3. Az új Ptk-ban használt fontosabb fogalmak jelentése megismerhető-e magából a törvényből? Az új Ptk. Hetedik Könyve (7:2. ) tartalmazza azokat a fogalom meghatározásokat (szám szerint 54-et), amelyek ismerete a kódex egyes rendelkezéseinek alkalmazása során elengedhetetlen. A Ptké. javaslat alapján májusában az új kódex hatályba lépő Első és Második Könyvéhez kapcsolódó meghatározásokat a Ptké. javaslat 2. -a sorolja fel. A régi Ptk. a /B. -okban csak néhány alapvető fogalom (gazdálkodó szervezet, élettárs) meghatározására vállalkozott. 4. Figyelembe veszi-e az új Ptk. az Európai Unió közösségi jogi szabályozását? Az új Ptk. Hetedik Könyvének végén (7:4. ) található azoknak a közösségi jogforrásoknak a felsorolása, amelyeket a törvényhozó a kódex megalkotása során figyelembe vett (figyelembe kellett vennie).
5 5 A régi Ptk-ban a évi III. törvénnyel megállapított 688. utal a törvény alkalmazása szempontjából jelentős uniós jogi aktusoknak való megfelelésre. 5. Az új Ptk. értelmezéséhez adott-e támpontokat a törvényhozó? Az új Ptk. 1:2. (1) bekezdése kimondja, hogy A törvényt a Magyar Köztársaság társadalmi és gazdasági rendjével összhangban, az alkotmányos követelményeknek eleget téve kell értelmezni. Ugyanezen paragrafus (2) bekezdése szerint A személyi, családi és vagyoni viszonyokat szabályozó törvényeket ha eltérően nem rendelkeznek a törvénnyel összhangban kell értelmezni. A kódex rögzíti tehát az alkotmányos követelményekkel összhangban álló törvényértelmezés parancsát. Az új Ptk. egyes rendelkezéseinek alkalmazása során az alkotmányos követelmények figyelembe vétele - egyrészt azt jelenti, hogy a jövőben az Alkotmánybíróság határozatainak az új Ptk. egyes szabályaira vonatkozóan kifejezetten előírásra kerülő ún. alkotmányos követelményeket a törvényhely értelmezésekor a jogalkalmazónak figyelembe kell vennie, - másrészt, hogy a jogalkalmazónak a törvény rendelkezéseit kétség esetén az Alkotmánnyal (annak az Alkotmánybíróság határozatai által megállapított tartalmával) összhangban kell értelmeznie. Az új Ptk. 1:2. -ának elsőként említett szűkebb és másodikként kifejtett tágabb jelentése garancia arra, hogy a magánjogi kódex alkalmazása nem függetlenedhet az Alkotmányban megfogalmazott alapjogi értékrendtől, az alkotmányos követelményeknek a magánjog alanyai, illetve a jogalkalmazó szervezetek közvetlen címzettjei. A régi Ptk. 1. -ában állapította meg a törvény értelmezési szabályát: A törvény rendelkezéseit a Magyar Köztársaság gazdasági és társadalmi rendjével összhangban kell értelmezni. A korábbi szabályozás tehát nem helyezett súlyt az alapjogi követelményeknek a régi Ptk. alkalmazása során történő érvényesülésére. 6. Az új Ptk. alapelvei irányadóak-e a régi Ptk. egyes szabályainak a 2010-es esztendőben történő alkalmazása során? Az új Ptk. Első Könyvének Bevezető Rendelkezései között kerültek elhelyezésre a kódex egészére iránymutatást adó alapelvi szintű szabályok (lásd az 1:2. - 1:6. - okat). A kódex egyes könyveiben megfogalmazásra kerültek továbbá olyan alapelvek
6 6 is, amelyek hatálya csak a törvény adott részére, könyvére terjed ki. Így a Családjogi Könyv élén olvashatók a családjogi szabályozás alapelvei (3: ok), a szerződési jog alapelveit pedig a Kötelmi Jogi Könyv tartalmazza (lásd az 5: okat). Az új Ptk. általános és speciális alapelveinek hatálya nem hat ki a régi Ptk. azon részeire, amelyek május 1. napja és december 31-e között átmenetileg alkalmazásra kerülnek. A régi Ptk. tekintetében értelemszerűen ez utóbbi kódex bevezető rendelkezései (az ok) gondoskodnak alapelvi jellegű iránymutatásról. (A Ptké. javaslat a ezért a régi Ptk ait csak január 1-jével javasolja hatályon kívül helyezni.) 7. Az új Ptk. a Bevezető Rendelkezések között szól-e az ún. utaló magatartásra irányadó szabályokról? Az új Ptk.-nak az 5:569. -a írja elő, hogy A bíróság a kárnak egészben vagy részben való megtérítésére kötelezheti azt, akinek szándékos magatartása más jóhiszemű személyt alapos okkal olyan magatartásra indított, amelyből őt önhibáján kívül károsodás érte. Az idézett rendelkezés megegyezik a régi Ptk. 6. -ában foglaltakkal. Az eltérés tehát nem tartalmi vagy szövegezési természetű, a jogalkotó az utaló magatartás szabályának elhelyezésén változtatott. Az új Ptk. eszerint nem a törvény általános alapelvei között, hanem az ún. Egyéb kötelemkeletkeztető tényállások cím alatt, a kötelmi jogi szabályokat megállapító Ötödik Könyv végén rendelkezik az utaló magatartásról. Az új Ptk.-nak ez a szabálya csakúgy, mint a kötelmi joganyag többi rendelkezése január 1-jén lép hatályba, ezen időpontig a régi Ptk. 6. -a az irányadó, hatályos előírás. (Lásd ezzel összefüggésben a Ptké. javaslat át.) 8. Több időpontban kerül-e sor az új Ptk. rendelkezéseinek hatályba lépésére? Az új Ptk. Első és Második Könyve az alább említésre kerülő kivételekkel május 1-jén, a kódex Harmadik, Negyedik, Ötödik, Hatodik és Hetedik Könyve január 1-jén lép hatályba a Ptké. javaslat 1. -a szerint. Kivételt képeznek a Második Könyvben a gondnokolti és az alapítványi nyilvántartás elektronikus működtetéséről rendelkező szabályok (lásd a 2:59. (2) bekezdését és a 2:60. (2) bekezdését), amelyek - bár a Második Könyvben szereplő előírások
7 7 mégis január 1-jén lépnek hatályba. Szintén eltér a főszabálytól a hivatásos gondnok által egyidejűleg ellátható gondnokoltak számának maximalizálásáról rendelkező szabály (2:34. (6) bekezdés), amely január 1-jén lép hatályba. 9. Biztosítja-e a törvényhozó, illetve a Kormány hogy az új Ptk. hatálybalépéséhez a szükséges felkészülés (képzés, oktatás) megtörténjen? A Kormány 1199/2009. (XI.23.) Korm. határozatában rendelkezett Az új Polgári Törvénykönyv hatályosulását vizsgáló Monitoring Bizottság létrehozásáról. A Monitoring Bizottság célja kettős, - egyrészt feladata a törvény alkalmazására történő felkészülés (oktatás, képzés, tárgyi feltételek biztosítása) megvalósulásának nyomon követése, ellenőrzése, - másrészt az új Ptk. hatályba lépését követően a jogalkalmazási tapasztalatok összegyűjtése, feldolgozása, értékelése. A Monitoring Bizottságban az államigazgatásban dolgozó szakembereken kívül képviseltetik magukat az igazságszolgáltatás, a tudományos élet, a gazdasági érdekképviseletek, valamint a civil szervezetek képviselői. Az új Ptk. alkalmazására való felkészülést szolgálja a kódex hatályba lépésének ütemezése is, amely biztosítja, hogy a törvény rendelkezéseinek több mint 90 %-a az Országgyűlés döntésétől (az új Ptk-t az Országgyűlés november 9-én fogadta el) számított több mint egy év elteltével (2011. január 1-jén) lépjen hatályba. II. Kérdések és válaszok a Második Könyvhöz (Személyek) 10. Változnak-e a jogképességre vonatkozó rendelkezések az új Ptk-ban? Az új Ptk. 2:1. -a csak szövegezésében, szóhasználatában különbözik a régi Ptk-ban foglaltaktól. Az új kódex is az Alkotmány 56. -ának megfelelően rögzíti, hogy Minden ember jogképes: jogai és kötelezettségei lehetnek. A régi Ptk. a jogképességről a okban rendelkezik.
8 8 11. Változik-e a korlátozottan cselekvőképes kiskorú önálló jognyilatkozat megtételéhez való joga? Az új Ptk :15. -aiban nem változtat eltérően a nagykorú személy cselekvőképességének korlátozhatóságára irányadó rendelkezésektől a kiskorúsága miatt korlátozottan cselekvőképes személy jognyilatkozatának érvényességére (a jognyilatkozat érvényes megtételének feltételeire) vonatkozó szabályok tartalmán. A régi Ptk. a kiskorúság miatti korlátozott cselekvőképességről a törvény 12-13/B. - aiban rendelkezik. 12. Lehetővé teszi-e az új Ptk., hogy a nagykorú személy gondnokság alá helyezése helyett az érintett személy szempontjából kevésbé korlátozó megoldások kerüljenek alkalmazásra? Az új Ptk. bevezeti a hazai jogrendszerbe az előzetes jognyilatkozat és a támogatott döntéshozatal jogintézményét (lásd a 2:16.-2:22. -okat). Ezáltal a jövőben lehetőség nyílik arra, hogy a bíróság egyes esetekben a nagykorú személy védelmét (károsodástól való megóvását) cselekvőképességének korlátozása (gondnokság alá helyezése) nélkül biztosítsa. A régi Ptk. nem adott lehetőséget az előzőekben említett differenciáltabb, arányosabb megoldásokra, mivel nem szabályozta (miként más törvény sem) az előzetes jognyilatkozat és a támogatott döntéshozatal jogintézményét. Előzetes jognyilatkozat 13. Dönthet-e úgy a bíróság, hogy a nagykorú személy cselekvőképességének korlátozása helyett az előzetes jognyilatkozat hatálybalépéséről rendelkezik? Az új Ptk. 2:17. -ának (5) bekezdése szerint A bíróság a gondnokság alá helyezésre irányuló eljárásban ha a nagykorú személy érvényes előzetes jognyilatkozatot tett cselekvőképességének egy vagy több ügycsoport szerinti korlátozása helyett az előzetes jognyilatkozat vagy annak meghatározott része hatályba lépéséről határoz, ha az előzetes jognyilatkozatban foglaltak a nagykorú személy jogainak védelmét cselekvőképessége korlátozása nélkül is biztosítják.
9 9 A régi Ptk. erre nem adott lehetőséget, mivel a kódex nem ismerte, nem szabályozta az előzetes jognyilatkozat jogintézményét. 14. Elválik-e egymástól az előzetes jognyilatkozat érvényességének és hatályba lépésének időpontja? Az új Ptk. 2:17. -ának (1) és (3) bekezdése alapján az előzetes jognyilatkozat érvényes létrejöttének feltétele, hogy azt - közokiratba vagy ügyvéd által ellenjegyzett magánokiratba foglalják, vagy pedig a nagykorú cselekvőképes személy az előzetes jognyilatkozatot a gyámhatóság előtt személyesen megtegye, és - a külön törvény szerinti közhiteles nyilvántartásba az előzetes jognyilatkozat megtételével összefüggő adatok bejegyzésre kerüljenek. Az előzetes jognyilatkozatnak (vagy az előzetes jognyilatkozat meghatározott részének) hatályba lépésére a bíróság erre vonatkozó döntése (határozata) alapján kerül sor (lásd a 2:17. (4)-(5) bekezdést). A bíróság az előzetes jognyilatkozat hatályba lépéséről dönthet - a törvény 2:17. (4) bekezdése alapján a nagykorú személy cselekvőképességének korlátozásáról szóló határozatában úgy, hogy rendelkezik az előzetes jognyilatkozat (vagy annak egy része) hatályba lépéséről is, vagy - a törvény 2:17. (5) bekezdése szerint, mely esetben az előzetes jognyilatkozat részben vagy egészben történő hatályba lépése a cselekvőképesség korlátozását szükségtelenné teszi. Az előzetes jognyilatkozatra vonatkozó adatokat regisztráló közhiteles nyilvántartásba a hatályba lépés ténye és időpontja is bejegyzésre kerül. A régi Ptk. alkalmazása során a kérdés nem merülhetett fel, mivel a törvény az előzetes jognyilatkozatról nem rendelkezett. 15. A nagykorú személy tehet-e előzetes jognyilatkozatot jövőbeli egészségügyi ellátásának tekintetében?
10 10 Az új Ptk. 2:17. -ának (8) bekezdése kimondja, hogy Az ellátás visszautasítására vonatkozó, az egészségügyről szóló törvény szerinti nyilatkozatra az előzetes jognyilatkozat szabályai nem alkalmazhatóak. Az Egészségügyi törvény ai rendelkeznek az ellátás visszautasítására vonatkozó jog gyakorlásának feltételeiről. A 22. alapján a cselekvőképes személy kizárólag közokiratban rendelkezhet a jövőbeni ellátás visszautasításáról és erre vonatkozó nyilatkozatát két évente meg kell újítania. A nyilatkozat érvényességének feltétele továbbá, hogy a pszichiáter szakorvos szakvéleményben igazolja, hogy az érintett személy a döntését, annak lehetséges következményei tudatában hozta meg. Az új Ptk. az előzetes jognyilatkozat érvényes megtételét nem köti ilyen jellegű feltételek teljesüléséhez. A régi Ptk. az előzetes jognyilatkozat intézményéről nem rendelkezett, így a törvény és az egészségügyi törvény együttes alkalmazásának kérdése sem merült fel. 16. Visszavonható-e az előzetes jognyilatkozat? Az új Ptk. 2:18. -ának (3)-(4) bekezdése rendelkezik az előzetes jognyilatkozat visszavonásának feltételeiről, módjáról: (3) Az előzetes jognyilatkozatban foglaltakat a nagykorú cselekvőképes személy bármikor visszavonhatja vagy módosíthatja. Ha a nagykorú cselekvőképes személy újabb előzetes jognyilatkozatot tesz, korábbi jognyilatkozatát visszavontnak kell tekinteni. A korábbi előzetes jognyilatkozatnak az újabb jognyilatkozat rendelkezéseivel nem érintett rendelkezései hatályban maradnak. Ha a nagykorú személyt a bíróság az előzetes jognyilatkozat megtételét követően cselekvőképességet korlátozó gondnokság alá helyezte, az előzetes jognyilatkozatot a korlátozottan cselekvőképes személy gyámhatósági jóváhagyáshoz kötött jognyilatkozatának megtételére irányadó szabályok szerint visszavonhatja. (4) Az előzetes jognyilatkozat visszavonására vagy módosítására az annak megtétele során irányadó rendelkezéseket kell megfelelően alkalmazni. A visszavont előzetes jognyilatkozat a nyilvántartásból való törléssel érvénytelenné, a már hatályba lépett előzetes jognyilatkozat pedig hatálytalanná válik. A régi Ptk. az előzetes jognyilatkozat jogintézményéről nem rendelkezett, ezért a jognyilatkozat visszavonhatóságára vonatkozó kérdés sem merülhetett fel.
11 Kötelező-e utóbb az eljáró hatóságok, bíróságok számára az előzetes jognyilatkozatban foglaltak figyelembe vétele? Igen, törvényben rögzített kivételekkel. Az új Ptk. 2:17. -ának (1) bekezdése alapján az előzetes jognyilatkozatban foglaltakat a nyilatkozat tevő személy egyes személyi és vagyoni viszonyaival összefüggő akaratnyilvánításaként kell utóbb figyelembe venni. A 2:18. (1) bekezdés szerint, A bíróság, a gyámhatóság, a gondnok, valamint az előzetes jognyilatkozatban meghatalmazott személy az előzetes jognyilatkozat hatályba lépését követően a (2) bekezdés szerinti kivételekkel az előzetes jognyilatkozatban foglaltak figyelembe vételével jár el. Ugyanezen paragrafus (2) bekezdése határozza meg azokat az eseteket, amikor az előzetes jognyilatkozatban foglaltak figyelembe vételére nem kerülhet sor, így mindenekelőtt akkor, ha a körülmények lényeges változása folytán az előzetes jognyilatkozatban foglaltak súlyosan sértenék az érintett ember érdekeit. Az új Ptk. amikor az előzetes jognyilatkozatban foglaltak előbbiek szerinti megkötésekkel történő figyelembe vételének kötelezettségéről ír, nem teszi az előzetes jognyilatkozat tartalmát (a nyilatkozatban foglaltakat) feltétel nélkül kötelezővé az eljáró hatóságok számára. A figyelembe vétel azt jelenti, hogy az előzetes jognyilatkozatban írottakat a nagykorú személy akaratának olyan kinyilvánításaként kell értékelni, mintha azt az épp aktuális eljárásban közölte volna, nem pedig adott esetben évekkel korábban. A régi Ptk. az előzetes jognyilatkozat intézményéről nem rendelkezett. Az egészségügyi törvény 22. -ában szabályozott, az ellátás visszautasítására vonatkozó rendelkezés mutat célját tekintve hasonlóságot az előzetes jognyilatkozattal. Az ellátás visszautasítása azonban nem tekinthető előzetes jognyilatkozatnak, szabályozása érdemben eltér attól. Támogatott döntéshozatal 18. Alkalmas-e a támogatott döntéshozatal jogintézménye a nagykorú személy cselekvőképessége korlátozásának kiváltására? Az új Ptk. 2:19. -ának (1) bekezdése alapján A bíróság a külön törvényben meghatározott vagy a gondnokság alá helyezési eljárás során hozott határozatával a jognyilatkozatának megtételekor értelmi képessége, pszichés állapota vagy szenvedélybetegsége miatt segítségre szoruló cselekvőképes nagykorú személy számára meghatározott ügycsoportokban támogató személy vagy személyek (a továbbiakban együtt: támogató) kinevezéséről határozhat.
12 12 Az új Ptk. 2:20. -ának (1) bekezdése szerint A támogató kinevezése nem eredményezi a támogatott személy cselekvőképességének korlátozását. A 2:19. (2) bekezdése pedig kimondja, hogy Nem kerülhet sor támogató kinevezésére azon ügycsoportokban, amelyekben a nagykorú személy cselekvőképességének korlátozása vált szükségessé. Az új Ptk. a támogatott döntéshozatal jogintézményének bevezetésével lehetőséget teremt arra, hogy azon emberek esetében, akiknek fogyatékossága segítséget igényel, ez ne kizárólag az érdemi jogkorlátozással járó és adott esetben aránytalan gondnokrendeléssel valósuljon meg, hanem a bíróság a támogató kinevezésével is gondoskodhasson az érintett személyek jogvédelméről. A régi Ptk. a támogatott döntéshozatal jogintézményéről nem rendelkezett. 19. Kinevezhet-e a bíróság támogatót a támogatásra szoruló személy akarata ellenére? Az új Ptk. 2:19. -ának (5) bekezdés a) pontja alapján nem lehet támogatónak kinevezni azt,... akinek személye ellen a támogatott személy tiltakozik. A támogató jellemzően az általa támogatott emberrel bizalmi viszonyban álló személy (lásd a 2:19. (3) bekezdését), pl. akivel rokoni vagy baráti kapcsolatban áll. Ha a támogatásra szoruló ember életkörülményei erre nem adnak lehetőséget (egyedül él, nincsenek ismerősei, barátai), a bíróság hivatásos támogatót nevezhet ki. Az új Ptk. 2:22. -a azonban egyértelművé teszi, hogy a támogató kinevezésére ebben az esetben is csak a támogatott személy előzetes beleegyezése alapján kerülhet sor. A támogató és a támogatott közötti jogviszony megszűnik, ha a kinevezés visszavonását bármelyikük a bíróság előtt kezdeményezi (lásd a 2:21. (1) bekezdését). A régi Ptk. a támogatott döntéshozatal jogintézményéről nem rendelkezett. 20. Befolyásolja-e a támogató kinevezése a támogatott személy cselekvőképességét? Az új Ptk. 2:20. -ának (1) bekezdése alapján A támogató kinevezése nem eredményezi a támogatott személy cselekvőképességének korlátozását. Következésképpen a támogatott személy jognyilatkozatának érvényességéhez az új
13 13 Ptk. nem kívánja meg a támogató jóváhagyását, valamint még kivételesen sem jogosítható fel a támogató a támogatott helyett és nevében történő a támogatott beleegyezése nélkül történő önálló eljárásra. A régi Ptk. a támogatott döntéshozatal jogintézményéről nem rendelkezett. 21. Határozhat-e a bíróság egyazon személy részére több támogató kinevezéséről? Az új Ptk. 2:19. -ának (4) bekezdése erre lehetőséget ad azzal a megkötéssel, hogy ha a bíróság több támogató kinevezéséről határoz,... egyazon ügycsoportra ha a támogatott támogatóival eltérően nem állapodott meg csak egy támogatót nevezhet ki. Az új Ptk. 2:19. -ának (6) bekezdése alapján A támogatott személyek és a támogatóik adatairól a külön törvényben meghatározott szervezet közhiteles nyilvántartást vezet. A Törvényjavaslat a gondnokolti nyilvántartásról biztosítja majd annak a lehetőségét, hogy a támogatott személlyel jogviszonyt létesíteni kívánó személy, szervezet tájékozódhasson arról, hogy az illető érdekeinek védelmében kinevezett-e a bíróság egy vagy több támogatót. A régi Ptk. a támogatott döntéshozatal jogintézményéről nem rendelkezett. 22. Tehet-e a támogatónak kinevezett személy ebbéli minőségében a támogatott helyett jognyilatkozatot? Az új Ptk. 2:20. -ának (1) bekezdése szerint A támogató kinevezése nem eredményezi a támogatott személy cselekvőképességének korlátozását. Mivel a támogatott személy önálló jognyilatkozat tételhez való jogát a támogató bíróság általi kinevezése nem érinti, fel sem merülhet, hogy a támogató a támogatott helyett nyilatkozhasson. (Erre egyébként a gondnok is csak kivételes esetben jogosult a gondnokolt vonatkozásában.) Az új Ptk. 2:20. -ának (2)-(3) bekezdése alapján a támogató feladatai a támogatott személy jognyilatkozatai megtételének elősegítése jelenlétével, tanácsadással, a szükséges tájékoztatás megadásával. Az így nyújtott támogatás egyebek között vonatkozik arra az esetre is, amikor a támogatott személy a korábban általa kötött szerződést pl. mert megtévesztették vagy fenyegetéssel bírták rá a megállapodás aláírására az új Ptk. 5:70. -a alapján bíróság előtt kívánja megtámadni.
14 14 A régi Ptk. a támogatott döntéshozatal jogintézményéről nem rendelkezett. 23. Jelen lehet-e a támogató a támogatott személynek a munkáltatójával való tárgyalása során? A Ptké. javaslat 13. -a módosítja a Munka Törvénykönyvét az új Ptk. Második Könyvében foglaltakkal összefüggésben. A Ptké. javaslat 13. -ának (2) bekezdésével módosított Munka Törvénykönyve 72. -ának (3) bekezdése előírja, hogy Ha a nagykorú, cselekvőképes természetes személy részére a döntéshozatal segítése érdekében a bíróság a munkaviszonnyal összefüggésben rendelt támogatót a Ptk. rendelkezései szerint, a munkáltató köteles biztosítani, hogy különösen a munkaviszony létesítésével, módosításával, megszüntetésével, a munkabér mértékével összefüggő jognyilatkozatai megtételénél, a munkavállaló kérelmére a támogató személy jelen lehessen. Figyelemmel arra, hogy a támogatott személy cselekvőképességét a bíróság nem korlátozza, a támogató távolmaradása vagy az a tény, hogy pl. nem szerez tudomást a támogatott munkavállaló által kötött munkaszerződésről, a megkötött szerződés érvényességét önmagában nem érinti. A régi Ptk. nem rendelkezett a támogatott döntéshozatalról, ezért a Munka Törvénykönyve sem tartalmazott azzal összefüggő előírást. 24. Megszűnnek-e a támogató jogosítványai, ha a támogatott személy azt kezdeményezi? Az új Ptk. 2:21. -ának a) pontja alapján a támogató és a támogatott személy közötti jogviszony megszűnik, ha azt a támogatott személy kezdeményezi. A törvény 2:20. - ának (4) bekezdése előírja, hogy Ha a támogatott személy eljárást indít a támogató kinevezésének visszavonása iránt, a bíróság az eljárás megindításának tényéről a közhiteles nyilvántartás vezetésére jogosult hatóságot bejegyzés végett haladéktalanul értesíti. A régi Ptk. a támogatott döntéshozatal jogintézményéről nem rendelkezett.
15 15 Cselekvőképességet kizáró gondnokság 25. Lesz-e lehetőség nagykorú személy kizáró gondnokság alá helyezésére? Az új Ptk. megszünteti a kizáró gondnokság alá helyezés jogi lehetőségét. A törvény 2:16. -a a nagykorú személy döntéshozatalát elősegítő jogintézményként az előzetes jognyilatkozatot, a támogatott döntéshozatalt és a cselekvőképességet korlátozó gondnokságot nevesíti. A Ptké. javaslat 8. -ának (1) bekezdése alapján az új Ptk. hatályba lépésének időpontjától (vagyis a cselekvőképességet érintő rendelkezések tekintetében május elsejétől) külön jogalkalmazói (bírósági) döntés nélkül... a kizáró gondnokság alatt álló nagykorú személyre a Ptk. korlátozottan cselekvőképes nagykorú személyre vonatkozó rendelkezéseit kell ügycsoportra vonatkozó korlátozás nélkül, általános érvénnyel alkalmazni mindaddig, amíg a (4) bekezdés szerinti felülvizsgálati eljárásban hozott szakértői vélemény alapján a bíróság a Ptk. szerint a cselekvőképességet érintő határozatot hoz. A Ptké. javaslat 8. -ának (4) bekezdése alapján a bírósági felülvizsgálatra a kizáró gondnokságot korábban elrendelő bírósági határozatban megjelölt időpontig kell sort keríteni. Abban az esetben pedig, ha a bíróság végleges jelleggel helyezte a nagykorú személyt kizáró gondnokság alá, úgy a Ptké. javaslat 8. -ának (5) bekezdése szerint a Ptk. hatályba lépésétől (vagyis május elsejétől) számított öt éven belül kell a gyámhatóságnak megindítania a bíróság előtti eljárást. A régi Ptk a módot adott a nagykorú személy kizáró gondnokság alá helyezésének bíróság általi elrendelésére. A cselekvőképesség korlátozása 26. Elegendő-e az új Ptk. alapján a cselekvőképesség korlátozásához, ha a bíróság az érintett ember valamely mentális funkciójának károsodására hivatkozik? Az új Ptk. egyértelművé teszi, hogy a nagykorú személy egy vagy több mentális funkciójának tartós károsodása önmagában nem lehet oka, magyarázata cselekvőképessége bíróság általi korlátozásának.
16 16 Az új Ptk. 2:23. -ának (3) bekezdése szerint Cselekvőképességet korlátozó gondnokság alá a bíróság azt a nagykorú személyt helyezi, aki értelmi képessége, pszichés állapota vagy szenvedélybetegsége miatt vagy az ebből eredő, a társadalmi részvételt akadályozó egyéb körülmények hatására egyes személyi vagy vagyoni ügyeiben önállóan vagy segítséggel eljárni, döntést hozni, jognyilatkozatot tenni nem képes és a cselekvőképesség korlátozásának elmaradása károsodását okozná. Ugyanezen paragrafus (4) bekezdésének első mondata előírja, hogy A cselekvőképesség korlátozására akkor kerülhet sor, ha a bíróság megítélése szerint más, - cselekvőképességet nem korlátozó rendelkezés az érintett személy károsodástól való megóvása érdekében nem vezetne eredményre. Az új Ptk. idézett rendelkezéseiből leszűrhető, hogy a nagykorú személy cselekvőképességének korlátozására az alábbi hármas feltételsor együttes teljesülése esetén kerülhet csak sor: - A nagykorú személy egy vagy több mentális funkciójának tartós károsodására visszavezethető okból nem képes egyes személyi, vagy vagyoni ügyeiben önállóan vagy segítséggel eljárni, döntést hozni, jognyilatkozatot tenni és - nem áll rendelkezésre más, az érintett jogvédelmére alkalmas, de kevésbé korlátozó megoldás, és - a cselekvőképességet korlátozó bírói döntés elmaradása a nagykorú személy károsodását okozná. Ha a törvényben előírt feltételek bármelyike nem teljesül (pl. bár egy adott ügycsoportban az illető nem képes önállóan eljárni, de ez rá nézve életkörülményei folytán a károsodás kockázatát nem eredményezi), a bíróság nem jogosult cselekvőképességet korlátozó ítéletet hozni. A régi Ptk a nem adott olyan egyértelmű instrukciót a jogalkalmazónak, amely biztosította volna, hogy a nagykorú személy egy vagy több mentális funkcióinak tartós károsodása önmagában nem lehet oka cselekvőképességet korlátozó gondnokság alá helyezést kimondó bírói ítéletnek. 27. Elegendő-e az igazságügyi orvosszakértő szakvéleménye a bíróság cselekvőképességet korlátozó határozatához? Az új Ptk. 2:23. -a alapján a nagykorú személy cselekvőképességének korlátozását önmagában nem alapozza meg a személy egy vagy több mentális funkciójának tartós károsodása. Ezért a bizonyítási eljárás során olyan összetett szakvélemény (szakvélemények) készítésére van szükség, amely alapján mind az érintett személy mentális állapota, mind pedig - támogatásának lehetséges formái, módozatai eldöntése érdekében életének jelentős körülményei feltérképezésre kerülnek. A mentális
17 17 károsodás megítélése ráadásul nem csupán orvosszakértői tudást, hozzáértést igényel, hanem adott esetben pszichológiai és/vagy gyógypedagógiai vizsgálat lefolytatása is szükséges lehet. Az új Ptk. 2:23. -ának (4) bekezdésének második mondata ezért kiemeli, hogy A cselekvőképesség korlátozására irányuló határozatnak összetett, így szükség szerint orvosi, gyógypedagógiai és pszichológiai vizsgálatot is magában foglaló szakértői véleményen kell alapulnia. A régi Ptk. nem támasztott a döntést megalapozó bizonyítási eljárással szemben ilyen követelményeket. A 14. (4) bekezdése annyit írt elő csupán, hogy Cselekvőképességet korlátozó gondnokság alá a bíróság azt a nagykorú személyt helyezi, akinek az ügyei viteléhez szükséges belátási képessége a pszichés állapota, szellemi fogyatkozása vagy szenvedélybetegsége miatt általános jelleggel, illetve egyes ügycsoportok vonatkozásában tartósan vagy időszakonként visszatérően nagy mértékben csökkent. Nincs. 28. Az új Ptk. alapján van-e lehetőség a cselekvőképesség általános érvénnyel történő korlátozására? Az új Ptk. 2:23. -ának (1) bekezdése alapján a bíróságnak a cselekvőképesség korlátozásáról rendelkező határozatában kell döntenie arról is, hogy a nagykorú személy gondnokság alá helyezésére mely ügycsoport vagy ügycsoportok vonatkozásában kerüljön sor. Kizárt tehát, hogy a jövőben a cselekvőképesség korlátozását általános érvénnyel, az érintett személy valamennyi életviszonyára kiterjedő hatállyal rendelje el a bíróság. Az új Ptk-nak a jogalkalmazóval szemben támasztott ezen követelménye biztosítékul szolgál arra, hogy a bizonyítási eljárás során ügycsoportról ügycsoportra (életviszonyról életviszonyra) vizsgálni és bizonyítani kell majd a gondnokság alá helyezés törvényben meghatározott feltételeinek teljesülését. A Ptké. javaslat 8. -ának (4) bekezdése az új Ptk. hatályba lépése előtt hozott általános érvényű korlátozást kimondó ítélete vonatkozásában előírja, hogy legkésőbb a gondnokrendelés indokoltságát felülvizsgáló öt éven belül lefolytatandó eljárásban a bíróságnak döntenie kell arról, hogy a cselekvőképesség korlátozása indokolt-e még, illetve, hogy arra mely ügycsoportban vagy ügycsoportokban kerüljön sor. A régi Ptk ának (4) bekezdése eltérően az ismertetett új szabályoktól lehetővé tette, hogy a bíróság általános érvénnyel történő korlátozó gondnokság alá helyezésről határozhasson.
18 Felsorolja-e az új Ptk. a gondnokság alá helyezés szempontjából jelentős ügycsoportokat? Az új Ptk. eltérően a régi Ptk-tól példálódzó felsorolást sem tartalmaz azokról az ügycsoportokról, amelyek tekintetében a 2:23. alapján sor kerülhet a cselekvőképességet korlátozó gondnokság alá helyezésre. Az adott személy szempontjából jelentős, a korlátozással érintett ügycsoportok meghatározásáról a bíróság dönt majd a lefolytatott bizonyítási eljárásban megismert egyéni életkörülményekre is kiterjedő bizonyítékok alapján. A törvényhozó a régi Ptk ben bevezetett megoldásától azért tért el, mert tartott attól, hogy még egy példálódzó felsorolás is alkalmas lehet a joggyakorlat megmerevítésére ahelyett, hogy a jogalkalmazó a 2:23. szerinti kellően differenciált, arányos (a szükséges legkevésbé korlátozó) megoldást keresse illetve válassza ki. A régi Ptk ának (6) bekezdése példálódzó listát tartalmaz a korlátozás szempontjából jogilag jelentős ügycsoportokról azzal, hogy a bíróság dönthet általános érvényű gondnokság alá helyezésről is. A gondnok és a gondnokolt együttműködése 30. Előírja-e az új Ptk. az együttműködést a gondnok és gondnokoltja között a jognyilatkozatok megtétele során? Az új Ptk. 2:24. -a (1) bekezdésének első mondata szerint A gondnokság alá helyezett korlátozottan cselekvőképes személy jognyilatkozata a bíróság ítéletében meghatározott ügycsoportban törvény eltérő rendelkezése hiányában akkor érvényes, ha azt gondnoka előzetes beleegyezésével vagy utólagos jóváhagyásával tette. Az idézett rendelkezés a gondnokolti jognyilatkozatok megtételének tipikus módjáról rendelkezik, amely feltételezi a gondnokolt és gondnoka együttműködését, illetve akár egyfajta együttes döntésüket. A régi Ptk. 14/B. -ának (1) bekezdése szintén megkövetelte a gondnokolt jognyilatkozatának érvényességéhez a gondnok beleegyezését vagy utólagos jóváhagyását. 31. Rendelkezik-e az új Ptk. a gondnokolt és gondnoka közötti véleménykülönbség feloldásáról?
19 19 Az új Ptk. 2:24. -a (1) bekezdésének második és harmadik mondata szerint: A gondnokolt és gondnoka közötti vita esetén ideértve azt is, ha a gondnok álláspontja szerint a gondnokolt nyilatkozattételének elmaradása a gondnokolt károsodásával járna a gyámhatóság dönt a gondnokolt személyes, az akadálymentes kommunikáció elvein alapuló meghallgatását követően. A gyámhatóság döntése pótolja a gondnokoltnak és a gondnoknak a jognyilatkozat érvényességéhez szükséges jognyilatkozatát, illetve jóváhagyását. Az idézett szabály alapján a gondnokolt és a gondnok közötti, a gyámhatóság beavatkozását, illetve döntését előidéző helyzet kétféle módon következhet be. Először, ha a gondnok nem ért egyet a gondnokolt által tenni kívánt jognyilatkozattal, és ezért megtagadja beleegyezését (jóváhagyását). Másodszor abban az esetben, amikor a gondnokolt bármely okból nem tesz (nem tenne) jognyilatkozatot, noha gondnokának véleménye szerint arra szükség volna. Ekkor a gyámhatóság dönt és ha a gondnok álláspontjával (helyzetértékelésével) egyetért, úgy határozata pótolja a gondnokolt megtenni elmulasztott jognyilatkozatát. A régi Ptk. 14/B. -a (1) bekezdésének második mondata alapján A gondnokolt és gondnoka közötti vita esetén a gyámhatóság dönt. A korábbi szabályozás nélkülözte tehát a vita mibenlétének az új Ptk. szerinti kibontását, értelmezését. 32. Ismer-e az új Ptk. kivételeket a gondnokolt és gondnoka együttes döntésének főszabályként érvényesülő rendelkezése alól? Az új Ptk. 2:24.-2:27. -ai alapján a gondnokolti jognyilatkozat megtételének az alábbi, a főszabálytól eltérő esetei vannak: - A 2:24. (2) bekezdése alapján a gondnok kivételesen, ha... a gondnokolt érdekeinek védelme, károsodástól való megóvása azonnali intézkedést tesz szükségessé a gondnokolt helyett és nevében tehet jognyilatkozatot. Ez esetben azonban a gyámhatóság a gondnok haladéktalanul megtett értesítését követően 15 napon belül felülvizsgálja a gondnok eljárását, annak jogszerű, indokolt voltát. - A 2:25. alapján a bíróság feljogosíthatja a gondnokot a jognyilatkozatok önálló megtételére, a gondnokolt és a gondnok közös kérelme alapján, a gondnok és a gyámhatóság közös kérelmére. (Lásd még a soron következő kérdést és választ.) - A 2:26. -ban felsorolt esetekben a korlátozó gondnokság alatt álló személy a korlátozással érintett ügycsoportban is gondnoka közreműködése nélkül, önállóan tehet jognyilatkozatot.
20 20 - A 2:27. -ban szabályozott tárgykörökben teendő jognyilatkozatok érvényességéhez nem elegendő a gondnok beleegyezése (jóváhagyása), szükség van a gyámhatóság jóváhagyó határozatára is. A régi Ptk. a gondnokolt és a gondnok együttes döntéshozatala szabályától az alábbi eltéréseket biztosította: - A 14/B. (2) bekezdésében felsorolt ügyekben a korlátozottan cselekvőképes személy önállóan tehetett jognyilatkozatot. - A 14/B. (3) bekezdése szerint a korlátozottan cselekvőképes gondnokolt közokiratban (tehát nem a bíróság határozata alapján) feljogosíthatta gondnokát arra, hogy helyette és nevében általános jelleggel eljárjon, jognyilatkozatokat tegyen. - A 14/B. (5) bekezdése alapján a gondnok az azonnali intézkedést igénylő esetben is eljárhatott a korlátozottan cselekvőképes gondnokolt helyett. (A régi Ptk. nem tartalmazott az új Ptk. 2:25. -ában foglaltakhoz hasonlítható garanciális rendelkezéseket.) Megjegyzendő, hogy a régi Ptk. alapján a korlátozottan cselekvőképes személy jognyilatkozattételi szabálya alkalmazásának legjelentősebb korlátozása az volt, amikor a bíróság az érintettet a 15. alapján kizáró gondnokság alá helyezte. Mivel erre az új Ptk. nem ad lehetőséget, a korlátozó gondnokság szabályait differenciáltabban, egyben a jogi garanciákkal is jobban körülbástyázva állapítja meg. 33. Feljogosíthatja-e a bíróság a gondnokot arra, hogy a gondnokolt nevében önállóan járjon el? Igen, kivételesen. Az új Ptk. 2:25. -a két esetben ad lehetőséget arra, hogy a gondnok a gondnokolt helyett és nevében önállóan tegyen jognyilatkozatot. Az első esetben a bíróság a gondnok és a gondnokolt közös kérelmére adhat módot a gondnokolt életében rendszeresen jelentkező (ismétlődően, rutinszerűen visszatérő) ügyekben a jognyilatkozatnak a gondnok által történő megtételére. A második esetben a gondnok és a gyámhatóság fordulhat végső esetben közösen a bírósághoz, ha a gondnokolt nem képes gondnokával olyan kommunikációra, amely szükséges volna ahhoz, hogy... a gondnok a gondnokolt jognyilatkozatával összefüggésben előzetes beleegyezéséről vagy utólagos jóváhagyásának megadásáról határozzon és a gondnokolt jogainak védelme más módon nem biztosítható. Az új Ptk. egyértelművé teszi, hogy a törvény a gondnok és a gondnokolt jogilag szabályozott együttműködése tipikus esetének a 2:24. -ban szabályozott módozatot tekinti, vagyis amikor a gondnokolt érvényes jognyilatkozatához a korlátozás által érintett ügycsoportban gondnokának előzetes beleegyezésére vagy utólagos jóváhagyására van szükség. A gondnok önálló eljárásban jognyilatkozatok megtételére

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság